קרב הממזרים

קרב הממזרים (באנגלית: Battle of the Bastards) הוא הפרק התשיעי בעונתה השישית של סדרת הפנטזיה של "HBO, "משחקי הכס", והפרק ה-59 בסדרה. הפרק נכתב על ידי המפיקים בפועל דייוויד בניוף וד. ב. וייס ובוים על ידי הבמאי מיגל ספוצ'ניק, והוא עלה לשידור ב-19 ביוני 2016.

במוקד עלילת הפרק עומד קרב הנושא את אותו שם בווינטרפל בין כוחותיהם המאוחדים של בית בולטון, אמבר וקארסטארק, בראשות רמזי בולטון, לבין כוחותיהם המאוחדים של העם החופשי ומשמר הלילה, בראשות ג'ון שלג. במקביל, במירין, דאינריז טארגאריין שורפת למוות את אדוני מפרץ העבדים ואת הצי שלהם, ויארה גרייג'וי מציעה את הצי שלה ואת נאמנותה לדאינריז.

הפרק זכה לשבחים רבים מצד המבקרים, שאחדים מהם כינו אותו "יצירת מופת", וזכה לשבחים כאחד הפרקים הטובים ביותר בסדרה וכן כאחד מפרקי הטלוויזיה הגדולים בכל הזמנים. מבקרים תיארו את קרב הממזרים כ"מפחיד, מרתק ומלהיב", שיבחו את ביצועיו של הרינגטון וכינו את האיחוד של דאינריז עם דרקוניה בתחילת הפרק כ"מרגש". צילומי סצנת קרב הממזרים ארכו 25 ימים ודרש 500 ניצבים, 600 אנשי צוות ו-70 סוסים. בארצות הברית, צפו בפרק 7.66 מיליון צופים בשידורו הראשוני. הפרק זכה בפרס אמי על בימוי ותסריט מצטיינים; קיט הרינגטון היה מועמד בקטגוריית שחקן המשנה המצטיין בסדרת דרמה. ספוצ'ניק זכה גם בפרס גילדת הבמאים של אמריקה על בימוי מצטיין בסדרת דרמה.

פרק זה סימן את הופעתם האחרונה של ארט פרקינסון (ריקון סטארק) ואיוואן רהון (רמזי בולטון) בסדרה.

עלילה
במירין
דאינריז, טיריון, מיסנדיי ותולע אפור נפגשים עם האדונים, המציעים לדאינריז להיכנע. מנגד, טוענת דאינריז שהפגישה כונסה כדי לדון בכניעת האדונים. לאחר שהפגישה מסתיימת במבוי סתום, רוכבת דאינריז על גבו של דרוגון אל מפרץ העבדים עם ראיגל וויסריון במטרה לשרוף את הצי שלהם. תולע אפור הורג שניים מהאדונים, וחס על חייו של יזאן; טיריון אומר לו להזהיר את האדונים האחרים מפני כוחה של דאינריז. בינתיים, דא'אריו ובני הדות'ראקי טובחים בבני ההרפיה.

במקביל, מגיעים תיאון ויארה אל מירין במטרה לכרות ברית עם דאינריז. השניים מציעים לה את הצי שלהם ואת נאמנותם, תמורת עזרתה בהפלת יורון ובהכרה בתביעתה של יארה על איי הברזל.
בווינטרפל
ג'ון, סאנסה, טורמונד ודאבוס נפגשים עם רמזי ואנשיו. ג'ון מסרב להצעתו של רמזי להחליף את סאנסה תמורת חנינה, ורמזי דוחה את הצעתו של ג'ון ליישב את הסכסוך בקרב יחיד. רמזי מתפאר בכך שהרעיב את כלביו בציפייה להאכיל את ג'ון ואת יועציו. עם עזיבתם, מבטיחה סאנסה לרמזי שהוא ימות ביום המחרת.

במחנה, מתעקשת סאנסה שצבא סטארק קטן מדי ומזהירה את ג'ון לא לזלזל ברמזי. בנוסף, משתפים דאבוס וטורמונד את תובנותיהם מתקופתם בשירות סטאניס ומאנס (בהתאמה), ומודים שייתכן ששירתו בעבר את האנשים הלא-נכונים. נוסף לכך, מגלה דאבוס היכן נשרפה שירין, ומבין שהיא נהרגה על ידי מליסנדרה.

בבוקר שלמחרת, הצבאות מתאספים מחוץ לווינטרפל. רמזי משחרר את ריקון ומורה לו לרוץ אל ג'ון תוך כדי ירי חצים לעברו. כאשר ריקון נהרג, ג'ון הזועם מסתער על צבאו של רמזי, והקרב מתחיל, כשבתוך הכאוס המתחולל נופלים חללים רבים המצטברים לכדי חומה של גופות, המאפשרת לחיל הרגלים של בולטון להכניע את צבא סטארק. כאשר אבירי העמק מגיעים בהובלת "אצבעון" וסאנסה, הם מרסקים את צבא בולטון ומביאים ניצחון לצבא סטארק, בעוד טורמונד הורג את סמולג'ון.

רמזי נסוג לווינטרפל ומצווה לסגור את השערים. לאחר שהענק וון וון הורס את השערים ואנשי סטארק מציפים את המוצב, רמזי יורה בוון וון בעינו באמצעות חץ והורג אותו. ג'ון מכניע את רמזי ומכה אותו אנושות, אך עוצר כשהוא רואה את סאנסה. ג'ון מצווה לכלוא את רמזי, ווינטרפל שבה לידי בית סטארק.

מאוחר יותר, סאנסה מבקרת את רמזי, הכלוא בצינוק עם כלביו. סאנסה אומרת לרמזי שבית בולטון ימות איתו, מכיוון שהוא היורש האחרון. רמזי מתעקש שכלביו לא יפנו נגדו, אך סאנסה מזכירה לו שהוא הרעיב אותם. הכלבים מתקרבים לרמזי המדמם כשהוא נחרד אט-אט, ואז טורפים אותו. סאנסה עוזבת את הצינוק כשעל פניה חיוך שבע-רצון.

הפקה
קונספט וכתיבה
ממוזער|שמאל|260px|הפרק נכתב על ידי יוצרי הסדרה ומפיקיה בפועל, דייוויד בניוף וד. ב. וייס.
הפרק נכתב על ידי יוצרי הסדרה ומפיקיה בפועל, דייוויד בניוף וד. ב. וייס. אלמנטים מהפרק מבוססים על הרומן השישי בסדרת "שיר של אש ושל קרח", "רוחות החורף", אותו קיווה הסופר ג'ורג' ר. ר. מרטין להשלים ולהוציא לאור לפני שידור העונה השישית. זמן קצר לאחר שידור הפרק, הצהירו בניוף ווייס כי קרב וינטרפל, הידוע גם כ"קרב הממזרים", קיבל השראה בעיקר מקרב קאנה וממלחמת האזרחים האמריקאית. לדברי וייס, . בניוף הצהיר כי  במאי הפרק, מיגל ספוצ'ניק העיד כי בתכנון המקורי עבור כתיבת קרב וינטרפל נלקחה השראה מקרב אז'ינקור, אך בעקבות אילוצי תקציב מקור השראה זה הושמט.

וייס הצהיר שהם רצו להציג בסדרה קרב בקנה מידה אימתני:  לדברי בניוף, הם היו מעוניינים להדגים את התפקיד שממלא המזל בקרב: 

על השינוי שעברה דאינריז טארגאריין במהלך הסדרה, הצהיר בניוף כי לתחושתו דאני הפכה לטארגאריין כבר מתחילת העונה הראשונה. וייס ציין כי אמנם דאני היא אינה אביה, ואינה מטורפת או סדיסטית, אך כי יש בה אכזריות טארגאריינית מסוימת שנלווית אליה מתוקף היותה בת טארגאריין. בניוף סיכם: 
ליהוק ואפיון דמויות

"קרב הממזרים" הוא הפרק האחרון בו מופיע השחקן איוואן רהון, שגילם את דמותו של רמזי בולטון מאז העונה השלישית של משחקי הכס. הופעתו הראשונה הייתה בפרק "כנפיים שחורות, מילים שחורות", בתור נער עלום-שם לכאורה שמסייע לתיאון גרייג'וי השבוי. לפני שלוהק לגילום דמותו של רמזי, נבחן רהון לגילום דמותו של ג'ון שלג. בריאיון, תיאר רהון את הדרך בה גילה אודות גורלה של דמותו:  באותו ריאיון, אמר קיט הרינגטון על העבודה לצד רהון: 

"קרב הממזרים" היה גם הפרק האחרון של ריקון סטארק (ארט פרקינסון), שהופיע בסדרה מאז פרק הבכורה, "החורף קרב". בריאיון ל-"IGN", ציין פרקינסון כי נרמז לו אודות מות דמותו:  הוא המשיך,  לדברי פרקינסון, הוא הצטער על מותו של ריקון, אך כי אופן מותו היווה פיצוי על כך: 

דמות נוספת שפרק זה היה להופעתה האחרונה הייתה דמותו של סמולג'ון אמבר, בגילומו של דין ס. ג'אגר. בריאיון, דיבר ג'אגר על ליהוקו לתפקיד:  לפני שהפך לשחקן מקצועי, עסק ג'אגר בחפירת תעלות ועבד במפעל מזרנים על מנת לממן את לימודי המשחק שלו, במקביל להיותו רוכב גלגיליות מקצועי. פרק זה היה גם להופעתו האחרונה של איאן וייט בדמותו של הענק, וון וון; וייט מגלם גם את דמותו של גרגור קלגאן בסדרה. מפקח האפקטים המיוחדים ג'ו באואר הצהיר על ליהוקו של וייט לגילום דמותו של וון וון: .
צילומים
ממוזער|שמאל|200px|פרק זה היה השלישי בסדרה שעל בימויו הופקד הבמאי מיגל ספוצ'ניק.
קרב וינטרפל
את "קרב הממזרים" ביים מיגל ספוצ'ניק, שהופקד בעבר על בימוי הפרקים "המתנה" ו"הארדהום" מתוך העונה החמישית. בריאיון ל"אנטרטיינמנט ויקלי" לפני שידור הפרק, ציין ספוצ'ניק שהוא גויס על ידי בניוף ווייס לעבודה על הפרק לאחר הצלחתו בעונה הקודמת; "הארדהום" זכה במספר פרסים, כולל מספר פרסי אמי לאמנויות יצירתיות. על אופן הצילום של הפרק, הצהיר ספוצ'ניק:  בניוף הצהיר כי עבודתו של ספוצ'ניק על הפרק הייתה אחת הטובות ביותר בתולדות הסדרה.

צילומי סצנת הקרב ארכו 25 ימים, ודרשו 500 ניצבים, 600 אנשי צוות ו-70 סוסים. בניוף תיאר את הקושי שבתיאום הסוסים במהלך סצנות הקרב, וציין כי משום כך הם משמשים לעיתים רחוקות למעט ב"סרטי מלחמה בעלי תקציב גדול". וייס הוסיף כי  במהלך צילומי הסצנות שימשו ארבעה צוותי צילום. 500 הניצבים שימשו בעיקר לגילום חייליהם של שלג ובולטון. כל צבא אומן בנפרד במטרה ליצור יריבות מחוץ למסך בין שתי הקבוצות, ובמהלך תהליך גמר ההפקה נעשה שימוש באפקטים חזותיים על מנת להרחיב את הצבאות לאלפי חיילים. כריסטופר היביו, שמגלם את דמותו של תורמונד מארת-ענק, הצהיר על אינטנסיביות צילומי הסצנות: 

ממוזער|שמאל|200px|קרב קאנה, שהתרחש במהלך המלחמה הפונית השנייה, היווה השראה מרכזית לעיצוב "קרב הממזרים".
בריאיון שהתקיים לאחר שידור הפרק, ספוצ'ניק פירט את תהליך צילום הקרב וכינה את "ראן" של אקירה קורוסאווה השראה בצילום הסצנות: 
כשנשאל על האתגר הגדול ביותר בצילומי הקרב, אמר ספוצ'ניק:  בראיון, הוא אמר שהדבר הכי קשה שהוא התבקש להציג במהלך הצילומים היה 

על פי דברי הבמאי, הסצנה צולמה על קרקע פרטית בסיינטפילד, צפון אירלנד, והם קיבלו רק 12 ימים לצילום. לאחר קריאת התסריט, ספוצ'ניק הציע לוח זמנים של 48 ימי צילום, אך הם צומצמו ל-25 ימים. האנימציה הממוחשבת (CGI) של גוסט, זאב-הבלהות של ג'ון סנואו, הציגה אתגרים – הוא היה אמור להופיע בסצנות רבות, אך מכיוון שמדובר היה בדמות שדורשת זמן רב ומשאבים כלכליים רבים על מנת להנפיש, בסופו של דבר נאלצו צוות ההפקה לבחור בין וון וון (הענק) לבין הזאב, והזאב נותר מחוץ לסצנה. ספוצ'ניק ציין כי אחת הסצנה המכרעות שצולמו לא הייתה מתוסרטת. לאחר שלושה ימים גשומים, כשהם לא הצליחו להשלים את הצילומים כמתוכנן, הציע ספוצ'ניק לצלם סצנה שבה ג'ון שלג נרמס וכמעט נקבר חי תחת הגופות. ספוצ'ניק תיאר את דמותו של ג'ון שנאבקת לצאת מההמון כמי שעוברת תהליך של "לידה מחדש".

ממוזער|ימין|200px|קיט הרינגטון השווה את סצנת "הלידה מחדש" לסיום הפרק "מיסה" בעונה השלישית, בה דאינריז טארגאריין נישאת באוויר על ידי העבדים המשוחררים.
בריאיון על סצנת "הלידה מחדש", הסביר קיט הרינגטון כי הכוונה הייתה לשקף את הסצנה של דאינריז טארגאריין בסוף הפרק "מיסה" מהעונה השלישית, שבו היא מוחזקת באוויר על ידי עבדים משוחררים מיונקאי. ב"קרב הממזרים", מגיח ג'ון שלג מתוך ההמון המרוסק: 

"קרב הממזרים" היה הפרק הראשון שבו הרינגטון ואיוואן רהון צילמו סצנות יחד ונפגשו על המסך. רהון אמר שתמיד רצה לצלם סצנות עם ג'ון שלג: . בריאיון נוסף, סיפר הרינגטון על הצילומים לצד רהון:  רהון עצמו הוסיף: 

טעות בולטת התרחשה במהלך הסצנה שבה ג'ון שלג עולה על סוסו בניסיון להציל את ריקון לפני שחציו של רמזי יגיעו אליו. בזמן שהוא מטפס על האוכף, ניתן לראות את חרב הוואלירינית שלו, ארוך-טפר, ואת נרתיקה מתכופפים בצורה מוגזמת, מה שחושף שהיא בעצם גרסת גומי.
קרב מירין
על הסצנה של דאינריז בתחילת הפרק, שבה שלושת הדרקונים שורפים חלק מצי האדונים, נתן ספוצ'ניק קרדיט למפקח האפקטים החזותיים ג'ו באואר ולמפיק סטיב קולבק על עבודת הגמר ההפקה:  ספוצ'ניק ניסה לעצב את צילומי הקרב בהשראת צילומים של מטוסי סופרמרין ספיטפייר ממלחמת העולם השנייה בפעולה, תוך שמירה על ריאליסטיות יחסית. ספוצ'ניק ביסס את צילומי הדרקון על צילומי חיות בר, מה שאפשר להם לשבור את הפריים:  על מנת להשתיל את אמיליה קלארק בסצנה, היא רכבה על "מכשיר גימבל הידראולי רב-כיווני שנשלט מרחוק בצורת כתפיו העליונות של הדרקון"; קלארק צולמה בנפרד בבלפסט, צפון אירלנד.

"קרב הממזרים" הציג את פגישתם הראשונה של דאינריז טארגאריין, יארה ותיאון גרייג'וי, ואת פגישתה הראשונה של יארה עם טיריון לאניסטר. ג'מה וילן, שמגלמת את דמותה של יארה, דיברה על צילומי הסצנה: . על הדינמיקה בין שתי הנשים, וילן אמרה: 

ביקורות
אחוזי צפייה
בפרק צפו 7.66 מיליון משקי בית אמריקאים בשידורו הראשון בערוץ "HBO", מעט יותר מהמדרוג של הפרק הקודם (7.60 מיליון צופים). אחוזי צפייתו של הפרק התחרו באחוזי צפייתו של המשחק השביעי של גמר ה-"NBA 2016". הפרק קיבל 3.9 במדד נילסן בקרב קבוצת הגיל 18–49, והיה לפרק בעל אחוזי הצפייה הגבוהים ביותר בטלוויזיה באותו לילה. בממלכה המאוחדת, צפו בפרק 2.450 מיליון צופים בערוץ "סקיי אטלנטיק" (השידור בעל אחוזי הצפייה הגבוה ביותר של הערוץ באותו שבוע) וצבר 0.118 מיליון צופים נוספים בערוץ "timeshift".
תגובת הקהל

"קרב הממזרים" זכה לשבחים רבים מצד המבקרים, והוא נחשב באופן גורף לאחד מפרקי הטלוויזיה הטובים בכל הזמנים. מבקרים ציינו לחיוב את גודל והיקף הקרב בצפון, כמו-כן גם את הסצנה של דאינריז עם דרקוניה בתחילת הפרק. באתר הביקורות "Rotten Tomatoes", קיבל הפרק את הציון 98% על בסיס 65 ביקורות, עם ציון ממוצע של 9.08/10. לדברי קונצנזוס המבקרים, 

מאט פאולר מ-"IGN" נתן לפרק את הציון 10/10, וכתב בביקורתו:  הוא המשיך,  ג'רמי אגנר מה"ניו יורק טיימס" שיבח גם הוא את הפרק:  אגנר ציין בנוסף כי מותו של רמזי הייתה נקודת השיא בפרק: . מיילס מקנאט מ-"The A.V. Club" כתב כי 

אד פאוור מ"דיילי טלגרף" ציין את נקודות המבט של הפרק על נשים חזקות:  לורה פרודום מ"וראייטי" הסכימה:  לדברי שרה לרסון מ"ניו יורקר", 
פרסים ומועמדויות
הפרק זכה בשישה פרסי אמי לבידור בפריים טיים, מספר שיא, כולל פרסים על כתיבה ובימוי. הפרק היה מועמד ל-32 פרסים וזכה ב-19 מתוכם.
 שנה פרס קטגוריה מועמדים תוצאה סימוכין2016פרס אמי לבידור בפריים טיים שחקן המשנה המצטיין בסדרת דרמה קיט הרינגטון  בימוי מצטיין לסדרת דרמה מיגל ספוצ'ניק  תסריט מצטיין לסדרת דרמה דייוויד בניוף וד. ב. וייס פרס אמי לאמנויות יצירתיות איפור עכשווי (ללא תותבות) ג'יין ווקר, קייט תומפסון, ניקולה מתיוס, קיי בילק, מריאנה קיריאקו, פמלה סמית'  העריכה הטובה ביותר לסדרה – מצלמה בודדת טים פורטר  מיקס הסאונד הטוב ביותר לסדרה רונן היל, ריצ'רד דייר, אונאלי בלאנק, מת'יו ווטרס  אפקטים ויזואליים מצטיינים סטיב קולבק, ג'ו באואר, אדם צ'אזן, דרק ספירס, אריק קרני, סאם קונווי, מת'יו רולו, מישל בלוק, גלן מלנהורסט  פרס גולד דרבי הפרק הדרמטי הטוב ביותר  איגוד המעצבים האוסטרלי פרס עיצוב אפקטים ויזואליים בתלת-ממד Iloura  אגודת הצלמים הבריטית פרס ACO/BSC/GBCT לצילום טלוויזיה שון סבאג', דייוויד מורגן וג'ון פרגוסון  איגוד המקצוענים ההוליוודי סאונד יוצא דופן טים קימל, פולה פיירפילד, מתיו ווטרס, אונאלי בלאנק, בראדלי קטונה, פול ברקוביץ'  עריכה יוצאת דופן טים פורטר  אפקטים ויזואליים יוצאי דופן ג'ו באואר, אריק קרני, דרק ספירס, גלן מלנהורסט, מתיו רולו  אגודת הצלמים האמריקאית הישג יוצא דופן בצילום לסדרה רגילה פביאן וגנר 2017 פרס אנני הישג יוצא דופן בהנפשת דמויות בהפקת לייב אקשן ניקולס טריפודי, דין אליוט, ג'יימס הולינגוורת', מאט ויבר  אגודת עורכי הקולנוע האמריקאית העריכה הטובה ביותר לסדרה בת שעה שאינה מסחרית טים פורטר אגודת האפקטים הוויזואליים האפקטים הוויזואליים הטובים ביותר בפרק מציאותי ג'ו באואר, סטיב קולבק, גלן מלנהורסט, מת'יו רולו, סאם קונווי  הישג יוצא דופן בהנפשה בפרק או פרויקט בזמן אמת ג'יימס קינינגס, מייקל הולזל, מאט דרקסן, ג'וזף הובאק - דרוגון  יצירת סביבה מציאותית בפרק או פרויקט בזמן אמת דיק פרנד, דומיניק דייגל, פרנסואה קרוטו, אלכסנדר בנוטה - מירין  קולנוע וירטואלי בפרויקט מציאותי פטריק טיבריוס גהלן, מישל בלוק, כריסטופר ביירד, דרו ווד-דייוויס  סימולציות אפקטים בפרק או פרויקט בזמן אמת קווין בלום, ססמיט רנדייב, ואנגחואה הואנג, בן אנדרסן  תומאס הולין, דומיניק קירואק, ג'יימס דונג, קסבייר פורמונד – מירין  תומאס מונטמיני-ברודור, פטריק דייוויד, מייקל קריין, ג'ו סלזאר – מירין  דומיניק הלייר, מורגן ג'ונס, ת'ייס נוי, קיילב תומפסון – כיבוש וינטרפל  איגוד הקולנוע האמריקאי הישג יוצא דופן במיקס סאונד - סדרת טלוויזיה רונן היל, אונאלי בלאנק, מת'יו ווטרס, ריצ'רד דייר, ברט ווס  איגוד הבמאים האמריקאי בימוי מצטיין בסדרת דרמה מיגל ספוצ'ניק  פרס גולדן ריל לעריכת קול עריכת קול בפרק קצר: אפקטים ופעלולנים טים קימל, ברט ווס, ג'ון מאטר, ג'פרי וילויט, דילן וילויט, פאולה פיירפילד, בראדלי קטונה  עריכת קול בפרק קצר: דיאלוג/ADR טים קימל וטים הנדס  עריכת קול בפרק קצר: מוזיקה דייוויד קלוץ  פרסי הוגו ההצגה הדרמטית הטובה ביותר – פורמט קצר דייוויד בניוף, ד. ב. וייס ומיגל ספוצ'ניק  פרס ובי תוכן לא מתוסרט  פרס האקדמיה הבריטית לטלוויזיה הרגע שחובה לראות 

קישורים חיצוניים

ביאורים

הערות שוליים

קטגוריה:זוכי אמי - תוכניות: פרק
קטגוריה:פרקי טלוויזיה
קטגוריה:משחקי הכס